b"\n_START_ARTICLE_\nCipriano Mu\xc3\xb1oz y Manzano\n_START_SECTION_\nBiografia\n_START_PARAGRAPH_\nFou elegit diputat pel districte d'Eixea a les eleccions generals espanyoles de 1891 i 1893, i Senador per Matanzas (Cuba) en 1898, Osca en 1899, 1901, 1903, 1904 i Senador per dret propi en 1914. Endem\xc3\xa9s, en 1902 fou escollit acad\xc3\xa8mic de la Reial Acad\xc3\xa8mia de la Hist\xc3\xb2ria._NEWLINE_El seu particular coneixement d'Am\xc3\xa8rica li serv\xc3\xad per representar Espanya en la commemoraci\xc3\xb3 del Primer Centenari de la Independ\xc3\xa8ncia de Per\xc3\xba (1921). On la idea era congregar a Lima a representants de tot el continent americ\xc3\xa0 i de selectes pa\xc3\xafsos europeus. La invitaci\xc3\xb3 es va estendre, en primer lloc, a l'aliat del r\xc3\xa8gim, els Estats Units, i tamb\xc3\xa9 als ve\xc3\xafns \xc2\xabconflictius\xc2\xbb com Brasil, Equador, Bol\xc3\xadvia i Col\xc3\xb2mbia. Va quedar excl\xc3\xb2s Xile al no haver-se resolt encara el problema del plebiscit de Tacna i Arica. La Cancelleria, a c\xc3\xa0rrec d'Alberto Salom\xc3\xb3n, va donar a con\xc3\xa8ixer la llista definitiva de convidats a l'octubre de 1920: van confirmar la seva assist\xc3\xa8ncia 16 ambaixades i 13 missions especials de tot el m\xc3\xb3n. A Espanya se li va assignar un lloc d'honor i al Secretari de l'ambaixada del Per\xc3\xba a Madrid, Oscar Barrenechea, se li va encomanar la invitaci\xc3\xb3 a Sa Majestat Alfons XIII d'Espanya, gesti\xc3\xb3 que finalment no va arribar a bon terme; en el seu lloc va venir, presidint una nodrida delegaci\xc3\xb3, Cipriano Mu\xc3\xb1oz y Manzano, comte de la Vi\xc3\xb1aza i Gran d'Espanya, amb la categoria d'Ambaixador Extraordinari."